Z A P I S N I K
4. sjednice Vijeća Mjesnog odbora „Petar Krešimir IV.“ održane 10. rujna 2025. 
Zagreb, Ulica kneza Branimira 67 s početkom u 17:00 sati

Nazočni članovi Vijeća:
Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola.

Predsjedava gospodin Robert Lokar, predsjednik Vijeća.

Zapisnik vodi: 
Robert Lokar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Predsjednik Vijeća daje zapisnik 3. sjednice na verifikaciju.
Vijeće prihvaća tekst Zapisnika 3. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o davanju mišljenja o prijedlogu Odluke o izmjenama i dopunama Odluke o donošenju Prostornog plana Grada Zagreba – donošenje zaključka

	2. 
	Zaključak o postavljanju nove i zamjeni postojeće rasvjete - donošenje zaključka

	3. 
	Pitanja, prijedlozi i obavijesti




Ad 1. Zaključak o davanju mišljenja o prijedlogu Odluke o izmjenama i dopunama Odluke o donošenju Prostornog plana Grada Zagreba – donošenje zaključka

Uvodno obrazloženje iznosi Predsjednik Vijeća.


U raspravi sudjeluju: Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola, 

Vijeće jednoglasno donosi


Zaključak o davanju mišljenja o prijedlogu Odluke o izmjenama i dopunama Odluke o donošenju Prostornog plana Grada Zagreba – donošenje zaključka

(Zaključak se prilaže ovom zapisniku i njegov je sastavni dio.)

Ad 2. Zaključak o postavljanju nove i zamjeni postojeće rasvjete - donošenje zaključka

[bookmark: _GoBack]Uvodno obrazloženje iznosi Predsjednik Vijeća.


U raspravi sudjeluju: Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola, 

Vijeće jednoglasno donosi


Zaključak o postavljanju nove i zamjeni postojeće rasvjete - donošenje zaključka

(Zaključak se prilaže ovom zapisniku i njegov je sastavni dio.)

Ad 3. Pitanja, prijedlozi i obavijesti


	Estella Prukner – Radovčić
	Podnosi izvješće sa koordinacije vijeća Donji grad i uputama koje je dobila.

	Predsjednik Vijeća
	Obavještava članove Vijeća o pripremama za održavanje dječje predstave u parku koja bi se trebala održati 11.09.25.

Informira o proteklim kino vikendima u Parku Bartula Kašića.

Obavještava o sastanku sa Mirtom Atanasov iz Zrinjevca s kojom je obišao park i ostale dijelove Mjesnog odbora „Petar Krešimir IV.“ vezano uz uređenje, rezanje i sadnju stabala. Dogovoreno je da će se točno definirati što treba uraditi.



Budući da se nitko više nije javio za riječ, predsjednik Vijeća konstatira da je dnevni red iscrpljen i zaključuje 4. sjednicu Vijeća Mjesnog odbora „Petar Krešimir IV.“.



Sjednica je završila u 18:15.

KLASA: 024-08/25-003/1570
URBROJ: 251-13-11-4/004-25-2
Zagreb, 10. rujna 2025.

Zapisnik vodio:
Robert Lokar.
Predsjednik
Vijeća Mjesnog odbora
„Petar Krešimir IV.“

Robert Lokar


         Na temelju članka 38. Pravila Vijeća Mjesnog odbora „Petar Krešimir VI.“, Vijeće Mjesnog odbora „Petar Krešimir VI.“ na 4. sjednici od 10. rujna 2025., donijelo je



                                                           Z A K L J U Č A K

o davanju mišljenja o prijedlogu Odluke o izmjenama i dopunama Odluke o donošenju Prostornog plana Grada Zagreba

	1.
	Vijeće Mjesnog odbora „Petar Krešimir VI.“ je raspravljalo o prijedlogu Odluke o izmjenama i dopunama Odluke o donošenju Prostornog plana Grada Zagreba.


	2.
	Vijeće Mjesnog odbora „Petar Krešimir VI.“ je dalo pozitivno mišljenje o prijedlogu Odluke o izmjenama i dopunama Odluke o donošenju Prostornog plana Grada Zagreba.


	3.
	Ovaj zaključak dostavlja se Vijeću Gradske četvrti Donji grad.



   

                     
KLASA: 024-08/25-003/1570
URBROJ: 251-13-11-4/004-25-3                                                                                                
Zagreb, 10. rujna 2025.



PREDSJEDNIK
VIJEĆA MJESNOG ODBORA
„PETAR KREŠIMIR VI.“

Robert Lokar







         Na temelju članka 38. Pravila Vijeća Mjesnog odbora „Petar Krešimir VI.“, Vijeće Mjesnog odbora „Petar Krešimir VI.“ na 4. sjednici od 10. rujna 2025., donijelo je



                                                           Z A K L J U Č A K

o postavljanju nove i zamjeni postojeće rasvjete

	1.
	Vijeće Mjesnog odbora „Petar Krešimir VI.“ je raspravljalo o postavljanju nove i zamjeni postojeće rasvjete.


	2.
	Vijeće Mjesnog odbora „Petar Krešimir VI.“ predlaže postavljanje ili zamjenu rasvjete na sljedećim lokacijama:

· Dječji park na Krešimirovom trgu  – nova rasvjeta
Lokacija: Dječji park na sjeveroistočnom dijelu Trga kralja Petra Krešimira IV. koji se nalazi preko puta zgrade MORH-a (Trg kralja Petra Krešimira IV. broj 1). k.č. 7017 Trg
Predlaže se: Ugradnja nove rasvjete koja bi osvjetljavala dječji park. U zimskim danima rano pada mrak te je moguće da djeca nakon posla s roditeljima još stignu u park. Dodatni problem predstavlja i što se posjetitelji obližnjih kafića i klubova često prije većih događanja okupljaju u parku koristeći mrak i ostavljaju nered iza sebe pa je potrebno osvjetljenje i radi sigurnosti u parku. Prijedlog je da se postavi oko 6-8 novih rasvjetnih led stupova koji bi išli sa vanjske strane ograde kako ne bi došlo do kopanja unutar dječjeg parka. 

· Trg Petra Krešimira IV.
Lokacija: a) Trg kralja Petra Krešimira IV.  k.č. 7017 Trg
                b) Trg kralja Petra Krešimira IV. kbr.1.  k.č. 7017 Trg 
                    (vodeni park i srednji park ispred MORH – a)
Predlaže se: Zamjena postojeće rasvjete novom led rasvjetom uz zadržavanje postojećih stupova, kao i popravak polomljenih vratašca na stupovima i bojenje cijelih stupova. Obzirom da su postojeća rasvjetna tijela loša i zapuštena krajnje je vrijeme za obnovu kako bi ovaj reprezentativni park zasjao u punom sjaju.
Broj stupova: a) 26, b)  9,  UKUPNO: 35

· Branimirova ulica
Lokacija: Branimirova ulica od kompleksa „Nada Dimić“ do kbr. 51. k.č. 7502 nerazvrstana cesta. I dalje 
Predlaže se: Ugradnja nove rasvjete ili prilagodba postojeće rasvjete uz prometnicu na Branimirovoj na način da po noći osvjetljava nogostup i kolnik. Trenutno je ulica potpuno mračna po noći, prometnica koja prolazi ulicom je osvijetljena, a nogostupi su potpuno nerasvijetljeni, pogotovo u vrijeme toplih godišnjih doba kad je drveće razlistano i priječi da rasvjeta osvjetljava nogostup. Potrebno je izvidjeti mogućnost da se na postojećim stupovima rasvjete ugradi dodatni krak rasvjete prema nogostupu ili da se smjer rasvjete okrene od prometnice prema nogostupu, a rasvjeta kolnika riješi visećim led rasvjetnim tijelima na sredini kolnika. 
Ovdje bi skrenuli pažnju da bi bilo dobro to rješavati u sklopu renovacije Branimirove koja je najavljena. Broj rasvjetnih stupova 14.
· Ulica kraljice Jelene, Ulica Tome i Petra Erdedija,  Ulica Hrvoja Vukčića, Krešimirov trg (uz zgrade), Tvrtkova
Lokacija: Ulica kraljice Jelene, Erdedijeva, Hrvojeva, Krešimirov trg uz zgrade
Predlaže se: Zamjena postojeće rasvjete novom sa led rasvjetom kao i uređenje ili zamjena stupova
Napomena: Postojeća rasvjetna tijela su oštećena i loše osvjetljuju. Navedene ulice imaju isti rasvjetni stup i kugle te su zato svrstane u jednu kategoriju. Također je uočeno da su rasvjetna tijela u lošem stanju, zapuštena i oštećena.

Broj rasvjetnih stupova po ulicama:
Ulica kraljice Jelene               4
Ulica Petra i Tome Erdedija   11
Ulica Hrvoja Vukčića.            5
Trg kralja Petra Krešimira     11
Ulica Tvrtkova.                       5

UKUPNO:                             36

· Kneza Višeslava
Lokacija: Višeslavova ulica od kbr. 1-13 i od kbr. 2-14. k.č. 7127 nerazvrstana cesta.
Predlaže se: Ugradnja nove rasvjete ili prilagodba postojeće rasvjete na način da po noći osvjetljava nogostup. Trenutno je ulica potpuno mračna po noći, prometnica koja prolazi ulicom je osvijetljena, a nogostupi su potpuno nerasvijetljeni, pogotovo u vrijeme toplih godišnjih doba kad je drveće razlistano i priječi da rasvjeta osvjetljava nogostup. Broj stupova 10.

· Kružićeva
Predlaže se: Zamjena postojeće rasvjete sa led rasvjetom bez diranja u stupove.
Broj stupova 3.



	3.
	Ovaj zaključak dostavlja se Vijeću Gradske četvrti Donji grad.



                 
    
KLASA: 024-08/25-003/1570
URBROJ: 251-13-11-4/004-25-4                                                                                             
Zagreb, 10. rujna 2025.



PREDSJEDNIK
VIJEĆA MJESNOG ODBORA
„PETAR KREŠIMIR VI.“

Robert Lokar

